
Išeina šeštadiėniais. 


Miesto storastijos parėdymu „Vilniaus 
Rytojaus" 19 (25) Num. buvo pereitą trečia- 


"dienį sukonfiskuotas. 


E. Nenorėdami palikti mūsų skaitytojų be 
"laikraščio, leidžiame naują numerį, nors žy- 

miai sutrumpintą. 


Lietuvių spaudos sukaktuvės. 


landžio mėn. 24 d.) nukrito retežiai, tie 
kuriais caro biuro- 
kratai 1865 metų rugsėjo mėn. 13 d. 
norėjo sukaustyti lietuviškąją knygą. 
1863 metų lenkų sukilimas prieš carą 


t 
1904 m, gegužės T.d. (sen. st. ba- 
geležiniai pančiai, 


Lietuvoje neturėjo pasisekimo ir greit 
buvo kazokų sugniaužtas. Ilgus amžius 
plitusiai ir stiprėjusiai Lietuvoje lenky- 
bei buvo suduotas smūgis, bet didžiau- 
sias smūgis vis tik krito ant lietuvių gal- 
vos. Vilniaus, Kauno, Suvalkų, Gardino 
ir Kuršo gubernijose gyveno vienoje 
„masėje suvargusi, bet sveika lietuvių 
"tauta, Ji savo tikyba, kalba ir visu savo 
kasdieninio gyvenimo bėgiu buvo gry- 
nai vakarų Europos tauta ir nieko ben- 
“ dra su rusais neturėjo. 
i Atskridęs iš šiaurės Maskvos dvy- 
galvis erelis, sudraskė į šipulius anos 
"gadynės Lietuvos-Lenkijos valstybę ir 
"giliai įleido savo nagus į suvargusį lie- 
tuvių tautos kūną. Rusai ėmė varyti 
= savo darbą „trimis kitais“; caru, pravosla- 
“vija ir rusų kalba. Carui nusilenkti, pra- 
voslaviją priimti ir. rusiškai kalbėti—to- 
kie paliepimai buvo žandarų, kazokų ir 
popų platinami lietuvių tarpe. Rusų po- 
litika stūmė lietuvius lįsti arba rusų, 
arba lenkų bučin. Kad greičiau lietu- 
vius atitraukus nuo lenkų ir suartinus 
su rusais, buvo uždrausta spausti lietu- 
viškos knygos lietuvių-lotinų raidėmis 
ir liepta platinti lietuviškas knygas ru- 
siškomis raidėmis, 

Lietuviai tada atsidūrė tokioje padė- 
ty, kokioje randasi žuvytė: nori pasi- 
sukti vienon pusėn — stovi šamas, pasi- 
sukusi kiton—randa lydeką. 

Daug gudų i: sulenkėjusių lietuvių 
lenkė tada galvas prieš rusus ir jiems 
gerinosi Vilniuje. Lietuviai, kaip eše- 
riai, pastatė savo sketerą, kad nei ša- 
mai, nei lydekos lengvai neprarytų. Neb- 
sulauksi tu, maskoliau,—nebus taip, kaip 
nori! Gali surakinti žmogui rankas ir 
kojas, gali užrakinti ir uždrausti kny- 
gas, neužgniauši mūsų lietuvių dvasios! 
Ji iš priespaudos atsikels! 

Taip tarė nedidelis susipratusių lie- 
tuvių būrelis, jų širdys užsidegė seno- 
vės lietuvių tėvynės meilės liepsna, jie 
pasirįžo nepasiduoti priešams. Kovą lai- 
mėjo... Uždraudė rusai spausti knygas— 
jie pradėjo spausdinti daug geresnes už- 
sienyje, uždarė rusai mokyklas — lietu- 
vių pirkios pasidarė mokyklomis, nelei- 
do melstis lietuviškai bažnyčiose—kiek- 
viename sodžiuje ir gražesnėse lietu- 


vio sodybose atsirado Šv. Marijos gar- 
bei papuošti altorėliai arba paveikslai ir 
po sunkaus darbo lietuviai seni ir maži 
rinkosi gegužės mėn. ir kitu metu ben- 
drai pasimelsti, papoteriauti, pagiedoti 
lietuviškai, 

Siuto kazokai, pyko žandarai su po- 
licija, bet nieko lietuviams nepadarė. 
Baudžiavai nukritus nuo lietuvio pečių, 
atsigavome greit iš amžių snūdulio ir 
ėmėme svajoti net apie Nepriklausomą- 
ją... Japonų karas, Rusijoje bruzdėjimai, 
susipratusių lietuvių šauksmai čia ir už- 
sieniuose, ypač Amerikoje — visa pa- 
darė, kad rusai patys 1904 m. paleido 
tuos paančius, kuriuos buvo lietuvių spau- 
dai užmovę. Galima sakyti, jie numesta. 

Laimėję vieną dalyką, siekėme di- 
desnio. Aplinkybės susidarė, gal Dievo 
Apveizda taip sudarė, kad tas juodas 
rytų debesys nuslūgo nuo Lietuvos dan- 
gaus į rytus ir Lietuvoje sušvietė laisvės 
saulutė. Tiesa, jos spinduliai dar ne vi- 
sur siekia, bet maži debesėliai ilgai sau- 
lės nebeužstos. 

Taip gegužės 7 d. minime lietuvių 
laimėjimą kovoje už savo spaudos lais- 
vę ir podraug atsimename tuos 25 metų 
darbus, kuriuos lietuvių visuomenė yra 
padariusi nuo tos dienos. Praeities lai- 
mėjimai paskatina mus visus uoliau ir 


„vieningiau dirbti toliau lietuvių tautos 
darbą. Kiekvienam lietuviui turi rūpėti 
ne tik jo partijos, ar kuopelės, ne tik 


jo paties ir kaimynų, bet visos lietuvių 
tautos reikalai. Lietuvai nesigalėkime 
darbo, jai giedokime giesmes, rašykime 
knygas ir minėkime sukaktuves. Tegul 
mūsų širdyse dega dar didesnė Tėvynės 
meilė, tegul mūsų Tėvynė vis auga ir 
darosi gražesnė ir laimingesnė! 

Tas ne lietuvis, kurs, sukaktuvių su- 
silaukės, savo lietuvišką plunksną parduo- 
tų svetimiesiems. Tas ne lietuvis, kurs lie- 
tuvių knygnešių ir Sibiran išvarytųjų 
darbuotojų krauju pašvęstą lietuvių spau- 
dą kreiptų nedoros, netikėjimo, pykčio 
ir kitų blogybių platinimui savo brolių— 
tautiečių tarpe! Ko vertas būtų gydyto- 
jas, kurs vieton vaistų paduotų ligoniui 
nuodus? Lietuvių spaudos 25 metinėse 
sukaktuvėse reikia visiems ypač spaudos 
darbininkams krusterti ir nusikratyti tuos 
suodžius, kurie spaudos fabrike atsiran- 
da. Savo suodžiai reikia valyti, sveti- 
mieji visiškai su visais jų darbais išme- 
sti, kaip buvo metamos rusų raidėmis 
rašytos knygos. 

St. Vilnėnas. 


Gegužės 7 diena Vilniuje. 


Lietuvių spaudos 25 metų atgavimo 
 Sukaktuves Vilniaus lietuviai Šventė iš- 
kilmingai. 


10 val. rytą šv. Mikalojaus bažny- 
čioje buvo atlaikytos iškilmingos mišios. 
Mišias atlaikė kun. šambelionas d-ras 


REDAKCIJA straipsnius ir korespondencijas taiso ir 

trumpina savo nuožiūra. Nespausdintas koresponden- 

cijas ir smulkesnius straipsnius naikina 
Rankraščių savo lėšomis negrąžina. 


PRENUMERATA: Metams — 4 auks., pusei metų —2 aks., 
3 mėn.—1 auksinas. Atskiro numerio kaina 10 skat. 
$ Užsienyje metams 1 doleris, 
H Užsisakyti galima nemažiau kaip 3 mėnesiams. 


Pasikesinimas ant Lietuvos mini- 
sterių pirmininko prof. Voldemaro. 


Pereito pirmadienio vakarą nežinomi piktadariai padarė 'pasike- 
sinimą ant Lietuvos ministerių pirmininko prof. Voldemaro. Būtent 
8 val. vakarą einant jam su žmona ir dviem adjutantais teatran, bu- 
vo duota keli šūviai. Vietoje nušautas adjutantas leitn. Gudinas ir 
sunkiai sužeistas prof. Voldemaro įsūnis, kuris, paskutinėmis žinio- 
mis, mirė ligoninėje. Poniai Voldemarienei kulkos perėjo tik per rū- 
bus. Beto mesta dvi bombos, kurios betgi nesprogo. Prof. Voldema- 
ras, Šaudant išlaikė ramybę ir nutilus šūviams davė atatinka- 
mus parėdymus. Tuojau teatro rūmai ir visas sodas buvo apsup- 
tas policijos, kuri, padariusi reviziją, suėmė kelioliką įtartinų asmenų. 


Milžiniškos manifestacijos. 


Kitą dieną, t. y. antradienį susirinko aikštėje milžiniška kelių 
dešimtų tūkstančių minia; kalbėtojai vienbalsiai pasmerkė niekšiškus 
teroristų darbus, pareikšdami ištikymybę dabartinei vyriausybei. Po 
to visa minia su vėliavomis nuėjo į prof. Voldemaro butą, kur iš- 
reiškė jam užuojautą. Pasirodžius balkone prof. Voldemarui entu- 
ziazmo pagauta minia šaukė džiaugsmingai „valio!“. Prof. Voldema- 
ras pareiškė susirinkusiems, kad jokie pasikėsinimai, jokios grana- 
tos nepriversiančios jo paistraukti iš tautos sargybos. 

Tą ministerių pirmininko pareiškimą minia taip pat priėmė 
šauksmu „valio! 

Vilniaus lietuvių visuomenė taip pat pareiškė telegrama savo 
užuojautą ir piktadariams pasmerkimą. Telegrama Kaune jau gauta. 


Kaune ramu. 


e o VT 


Gaunamomis žiniomis, Kaune visi įsitikinę, kad tai yra teroristų 
plečkaitininkų darbas. Kartu pranešama, kad nežiūrint pasikėsinimo 
ir suėmimų įtartinų Žmonių, kaip Kaune taip ir visame krašte visiš- 
kai ramu. Iš visos Lietuvos plaukia užuojautos Lietuvos vyriausybei. 

visiems didžiausio įspūdžio“) Pabaigus 
skaityti, publika dėkojo prelegentui karš- 
čiausiu delnų plojimu. 

Tuo oficijalinė šventės dalis baigėsi. 
Po to jaunimas žaidė, o vyresnieji su- 


A. Viskantas, pamokslą pasakė kun. 
d-ras V. Zajančkauskas. Mišių laike gie- 
dojo lietuvių mokinių choras. 


Vakarą 7 val. šv. Mikalojaus salėje 


įvyko paskaita, Susirinkus publikai įžan- 


gos žodį pasakė Laikinojo Vilniaus Lie-' 


tuvių Komiteto pirmininkas p. K. Stašys, 
nušviesdamas trumpai tos dienos iškil- 
mių reikšmę ir svarbumą lietuvių tau- 
tai. 

Po to skaitė paskaitą, savo atsimini- 
mus, Lietuvių Mokytojų Seminarijos gar- 
bės dir. p. J. Kairiūkštis, kuris pergyveno 
visą spaudos draudimo laiką. Gerb. dir. 
Kairiūkščio paskaitos susirinkusieji iš- 
klausė dideliu susidomėjimu ir paskaita, 
kaipo gyvojo tų laikų liūdininko, padarė 


sirinko Lietuvių klubo butan, kur drau- 
giškoje vakarienėje, dalijosi pergyventais 
tų laikų įspūdžiais. Ypač papasakojo 
daug atsitikimų iš tų laikų senesnieji 
mūsų veikėjai, kurių kiekvienam tuomet 
teko daugiau ar mažiau pasidarbuoti 
gabenant ir platinant lietuviškus laikraš- 
čius ir knygas. 

Draugiška vakarienė prasitęsė iki 
12 val. nakties. 


*) Na paskaitą atspausdinsime „Vilniaus 
Rytojaus“ skiltyse. Red. 


Laikai mainosi. 


Po Didžiojo karo Lenkija yra gavusi 
iš Vokietijos plebiscito keliu Aukštąją 
Sileziją. Per tą plebescit4 daugiausiai 
pasidarbavo lenkų veikėjas Kortanty. 
Dabar ateina žinių, kad tas pats Korfan- 
ty pradėjo varyti priešingą akciją. Jis ir 
jo vienminčiai, Varšuvos seimo atstovai, 
važinėja po šalį, rengia mitingus, ragina 
žmones nešvęsti gegužės 3 dienos šven- 


tės ir reikalauti... autonomijos. Jau ke- 
liose vietose policija buvo priversta įsi- 
kišti ir nutraukti susirinkimus. Iš tik- 
ryju, nesinorėtų tikėti, kad taip greit 
žmonių nusistatymas pasikeistų. Jei tai 
skelbtų vokiečių spauda, tuomet sakytum 
žmogus, kad prasimanymas; bet kai skel- 
bia lenkų spauda, tai sunku nejtikėti. 


DRUKARNIA 


„RUCH“ 


Sp. = ogr. odp. 

Vokiečių sostinė Berlynas šiemet tu- 
Jėjo triukšmingiausią gegužės mėn. 1 d. 
Čia komunistai mėgino kelti tikrą revo- 
liuciją. Dvi dieni muštasi Berlyno gatvė- 
se. Buvo dviejuose miesto kvartaluose 
padarytos barikados. Tas miesto dalis 
policija aptvėrė vielomis ir ten prasidėjo 
stačiai kautynės. Buvo paleisti net šar- 
vuoti automobiliai. Sugriovus barikadas, 
komunistais atsidūrė ant namų stogų ir 
iš ten šaudė policiją. Užmuštų jau su- 
skaityta 23, sužeistų labai daug, suimtų 
komunistų virš 2000. Su vokiečių ko- 
munistai ėjo išvien Maskvos komunistai. 
Maskva atsiuntusi vadą Manielskį su trim 
„črezvičaikos“ nariais ir trimis štabo 
karininkais, kurie podraug su vokiečių 
komunistais dvi savaiti ruošę gegužės 
mėn. 1 dienai sukilimą. Anot Rygos 
laikraščio „Segodnia“, Berlyne rasta ko- 
munistų radijostotis, kuri stačiai susiek- 
davo mūšių metu su Maskva. Kodel 
Maskva taip daug dėjo pastangų sukelti 
revoliuciją Berlyne, „gal ateity paaiškės. 
Bolševikai visada ne taip, kaip kiti žmo- 
nės, bet savotiškai galvoja. Su vokiečiais 
jie politikoje geriau gyvena, tai ir pado- 
vanojo gegužės mėn. 1 dienai geriausią 
savo kruviną dovanėlę. Juk bolševikai 
yra proletarai ir kitokių dovanėlių savo 
draugams neturi. Zinoma, politikai da- 
bar spėlioja, kad tuo sukilimu bolševi- 
kai norėję visai Rusijai parodyti, kad 
jie yra dar galingi, kad ir kituose kraš- 
tuose gali susilaukti komunizmo įsiga- 
lėjimo, kad jų skelbiamoji pasaulinė re- 
voliucija tai ne svajonė, nes tam Rusi- 
joje jau mažai kas tiki ir komunizmo 
dienos baigiasi. Štai Berlyno sumiši- 
mas — Maskvos dabartiniems ponams 
„buvo reikalingas. Be to toji komunistų 
demonstracija Berlyne nėra labai pa- 
vojinga Berlyno kapitalistams. Jie dabar 
derasi Paryžiuje su Amerikos, Anglijos 
ir Prancūzijos kapitalistais del karo at- 
lyginimų, Ir bolševizmo pavojus Vokie- 
tijoje verčia antantos kapitalistus labai 
neapsunkyti Vokietijos kapitalistų mokes- 
čiais. Ši kartą Maskvos komunistinis 
proletariatas galėjo eiti ant Berlyno ka- 
pitalistų pavadžio. Berlyno policijos vir- 
šininkas sulaikė 3 savaitėms socialistų 
laikraščius: „Rothe Fahne“ ir „Volks- 
echo“ už kurstymą. Vokietijos reichsta- 
ge komunistai-atstovai geguž. 2 d. iš- 
vadino socialistus „galvažūdžiais“ ir 
„padaužomis“ ir pareikalavo nutraukti 
posėdį. Visų partijų atstovai tam pasi- 
priešino. Tada komunistai, giedodami 
„Internacionalą“ apleido reichstagą. To- 
liau posėdžiauta be komunistų. , 

* 


Anglijos atstovas Ženevos nusigin- 
klavimo komisijoje lordas Kušendunas 
pareiškė gegužės 2 d., kad Anglijos vy- 
riausybė turinti dabar sunkenybių sąry- 
šy su parlamento rinkimais. 

Birželio mėn. būsianti sudaryta nau- 
ja Anglijos vyriausybė sulig rinkimų da- 
vinių. Po to nusiginklavimo klausi- 
mais jūroje bus tartasi su Amerikos 
Jungtinėmis Valstybėmis ir tada tik an- 
glai galėsią dalyvauti šioje nusiginklavi- 
mo komisijoje. 

— Anglijos parlamente gegužės 2 
d. darbo partijos atstovai Wedguood ir 
Malone paklausė vyriausybę, kas daro- 
ma trijų komisijoje tautinių mažumų 
klausimais. Ministeris atsakė, kad toji 
komisija esanti Tautų Lygos skirta ra- 
portui parašyti apie procedūrą tautinių 
mažumų klausimais t. y. kaip turi elgtis 
su valstybėmis Tautų Lyga, kai esti lie- 
čiaini tose valstybėse tautinių mažumų 
reikalai. 


VILNIAUS RYTOJUS 


Politinė apžvalga. 


Prancūzijoje geguž. 5 d. įvyko į 
miestų tarybas rinkimai. Atstovai dabar 
renkami 6 metams. Šie rinkimai be 
abejo turi politinės reikšmės, nes miestų 
tarybos paskui renka savo atstovus į 
Prancūzijos senatą. Dažnai miestų atsto- 
vai senate nusveria politikos kryptį. 

Sostinėje Paryžiuje renkama 80 atsto- 
vų. Kandidatų rinkimams atsirado 1200. 
Suprantama, kad agitacija eina labai 
aštri. . 
Labai prancūzų kapitalistai yra susi- 
rūpinę paskutiniu Amerikos atstovo 
Joungo pasitarimu su vokiečių atstovu 
Schachtu. Pasikalbėjimas laikomas pa- 
slapty. Prancūzai norėtų jau nusileisti, 
tik kad vokiečiai parodytų bent kick ge- 
ros valios. 

Jokiu būdu prancūzai negalį daryti 
nusileidimų politikoje. Paryžiuje kalba- 
ma, kad vokiečių ir kitų Vakarų Euro- 
pos valstybių bus susitarta, einant Ame- 
rikos atstovo Youngo projektu. Gal delto 
Maskva suruošė gegužės 1 dieną Berly- 
ne vokiečiams komunistinę pirtį. 


Amerikos Jungtinės Valstybės gegu- 
žės 4 d. pareiškė, kad Gibsono pareiš- 
kimo apie kariuomenės rezervų mąžini- 
mą nereikia tajp suprasti, jog Amerika 
būtų savo nusistatymą tuo klausimu pa- 
keitusi. Amerika tik nenori kištis į kitų 
valstybių kariuomenių reikalus sausu- 
moje ir tai palieka joms pačioms susi- 
tarti. Pati Amerika jau savo sausumos 
kariuomonę sumažino iki minimumo. 


* 


Italijos žymus politikas Grandi vie- 
ši dabar Vengrijoje. Vengrų spauda nuo- 
sirdžiai sveikina italų žymų politiką ir 
duoda tai vizitai reikšmės. Planuoja Ro- 
mus ir Budapešto politikos platesnes su- 
tartis. Grandi savo kalboje pagyrė dide- 
lẹ vengrų pažangą po karo, kurs buvo 
dvi kultūringi italų ir vengrų tauti pas- 
tatęs priešų pusėn, ir pažymėjo, kad 
dabar tų tautų draugingumui nėra kliū- 
čių. Neužilgo Grandi rengiasi važiuoti 
Lietuvon aplankyti prof. Voldemarą, kurs 
pernai viešėjo Romoje. 


* 


Austrijos ministerių kabinetas po 
ilgų svyravimų sudarytas, Ministerių pir- 
mininku arba kanclerių yra Steeruvitz. 
Ministerių kabinetą sudaro: 6 krikščio- 
nys -visuomeninkai, 2 vokiečiai - tauti- 
ninkai ir 1 valstiečių sąjungos. Vokiečių 
kanclerio pasveikiniman naujas Austri- 
jos kancleris jau pasisakė, palaikysiąs 
Austrijos ir Vokietijos draugingus ryšius. 


Amerikos Jungtinių Valstybių imi- 
gracijos komiteto pirmininkas Johnsonas 
parlamente pareiškęs, kad įvažiavimas 
Europos darbininkams Amerikon turi 
būti uždarytas. Kitaip ir Amerikoje pa- 
aštrėtų socialinės kovos. Jis važinėda- 
mas Amerikoje pažinęs, kad leisti iš 
Europos darbininkų negalima. Uždraudus 
įvažiavimą, nebus Amerikoje bedarbės. 
Amerikon galėsią atvažiuoti tik artime- 
snieji amerikiečių giminės. 


Rusijos atstovai Ženevoje buvo 
įteikę savo sumanymą del nusiginkla- 
vimo. Tas sumanymas nepriimtas. 


Popiežiaus Pijaus XI jubiliejus. 


Popiežius Pijus XI baigia šiemet 50 
metų kunigavimo. Tos sukaktuvės labai 
‘brangios popiežiui. 50 metų kunigavimo 
— tai 50 metų darbo Viešpaties darže. 
Malonu pažvelgti atgal į nuveiktus dar- 
bus, į laimėtas kovas, į gautas iš Dievo 
malones, juo labiau, kad Jo šventenybę 
Pijų XI Dievo apveizda yra vedusi per 
aukščiausius savo tarnybos laipsnius iki 
visos Bažnyčios Ganytojo. 


Popiežiaus iškilmės duoda progos ka- 
talikams sumegzti artimesnių santykių 
su savo Aukščiausiu Ganytoju, pareikšti 
jam savo vaikiškos meilės, pagarbos ir 
džiaugsmo.. Visų šalių katalikai skuba 
tai daryti. Vieni važiuoja Ryman, asme- 
niškai norėdami savo pasveikinimus po- 
piežiui išreikšti, kiti pas save taiso iš- 
kilmingas pamaldas, rengia jo garbei 
akademijas, muša jam sveikinimo ir atsi- 


davimo telegramas; treti rengia adresus, 
taiso dovanas. Žodžiu, kiekvienas, kaip 
išmano, taip dalyvauja popiežiaus iškil- 
mėse. Popiežius visų tėvas. 

Popiežius iš savo pusės visiems dė- 
koja, visus priima, visus žadina prie tos 
progos daugiau rūpintis Kristaus mokslo 
palaikymu ir platinimu ir, kad jo vaikai 
turėtų daugiau dvasios gėrybių ir džiaug- 


smo, skelbia nepaprastą jubiliejų visiems * 


metams su visuotinais atlaidais. 

Ir mes lietuviai popiežiuje matome 
savo tėvą. Mes katalikų Bažnyčios nariai; 
o jis jos vadas, ganytojas. Kristus pa- 
šaukdamas jį į tą vietą, O mus į ka- 
talikų Bažnyčią, sudarė tarp mūsų ir tė- 
vo ir vaiko santykius. Mums Kristaus 
valia—šventa. Bet ir pats Pijus XI savo 
santykiu su mumis lietuviais kelia mumy- 
se meilę. Popiežius Pijus XI yra bu- 
vęs prieš 10 metų mūsų krašte, lankęs 
mūsų miestus, įstaigas, bažnyčias. Jis 
mus pažįsta, o mes jį. Jis matė mūsų 
vargus tuoj po karo ir, kaip mokėjo ir 
galėjo, maldė ir ramino. 

Karas pakeitė valstybių sienas: kur 
buvo viena valstybė, atsirado kelios. Se- 


nųjų vyskupijų sritys atsirado dviejose 


valstybėse. Reikėjo būtinai iš naujo per- 
tvarkyti vyskupijų sienos ir sudaryti nau- 
jos:bažnytinės provincijos. Popiežius, tvar- 
kydamas Lenkijos bažnytinę provinciją, iš 
lenkų užimtos Vilniaus vyskupijos dalies 
padarė arkivyskupiją. Lietuviams pasiro- 
dė tai labai skaudu: imta aiškinti, kad 
popiežius pripažino Vilnių Lenkijai. Po- 
piežius, žinoma, tos minties neturėjo ir 
į lietuvių lenkų ginčą kištis nenorėjo, ki- 
ta vertus, ne jo galioje tas ginčas bu- 
vo ir išspręsti, popiežiui reikėjo tik esa- 
mose sienose sutvarkyti bažnyčios val- 
dymas. Atidėlioti tai dar toliau atrodė ir 
nepatogu ir pavojinga. Bet lietuviai dėl 
didelės meilės ir išsiilgimo prie Vilniaus 
su tuo sutikti nenorėjo. 

Laikraščiuose pasirodė karčių 
straipsnių su priekaištais, popiežiui pa- 
daryta net demonstracijų prieš popie- 
žiaus pasiuntinį Kaune: kažkas net ak- 
menį įmetęs pasiuntiniui pro langą, O 
Lietuvos pasiuntinys Ryme įteikė popie- 
žiui šiurkščią notą (raštą). Santykiai tarp 
popiežiaus ir Lietuvos nutrūko. 

Bet ėjo dienos ir mėnesiai. Karštis 
atslugo ir a. a. vyskupui J. Matulevičiui 
vėl pavyko sudaryti gerus santykius tarp 
Lietuvos ir popiežiaus. 

Popiežius užsiėmė ir Lietuvos bažny- 
čios sutvarkymu. Iš Lietuvos padarė 
atskirą bažnytinę provinciją, tiesiai pri- 
klausomą nuo popiežiaus. Visą plotą pa- 
skirstė į keturias vyskupijas ir gerbdamas 
lietuvių jausmus ir teises prie Vilniaus, 

iš b. Vilniaus vyskupijos pakraščių su- 
darė atskirą vyskupiją. lmant domėn 
valdymo reikalus, ta vyskupija buvo ne- 
patogu daryti, nės ji eina ilga, bet siaura 
juosta Lietuvos valstybės pakraščiu, bet, 
kadangi lietuviams Vilniaus vyskupijos 
panaikinimas būtų buvęs skaudus, po- 
piežius ją paliko. Bažnytinės provincijos 
sudarymas buvo lietuviams laimėjimas; 
lietuviai dabar bažnyčios dalykuose da- 
rési nepriklausomi nuo kitų tautų Kai- 
mynų — lenkų, vokiečių, latvių. Be to, 
lietuviai gavo daugiau vyskupų ir gali 
bažnytinėse sferose, Bažnyčios hierarchi- 
joje, daugiau reikšti. 

Reikšdamas savo susidomėjimą Lie- 
tuvos bažnyčia, popiežius Pijus XI per- 
nai davė jai atskirą savo nuncijų (pa- 
siuntinį) ir parinko palankų mums žmo- 
gų J. E. Bartollani. Šiuo nuncijumi 
lietuviai katalikai patenkinti ir yra jį 
apsupę didele pagarba ir meile. 

Pijus XI neužmiršta ir katalikiško 
jaunimo auklėjimo. Kai Lietuvos vienuo- 
lynai steigia mokyklas; popiežius padeda 
savo aukomis. Ypač gausiai aukų gavo 
Kauno jėzuitų gimnazija. 

Mes, Vilniaus lietuviai, ~ turėdami 
galvoje, kad popiežius Pijus XI mūsų 
ganytojas ir tėvas; atsimindami gerus 
jo jausmus mūsų tautai, dalyvaujame su 
džiaugsmu jo iškilmėse. Vasario mėne- 
syje kun. K. Cibiro iniciatyva ir pakvie- 
timu buvo susirinkę lietuvių katalikiškų 
draugijų atstovai ir susitarę, popiežiaus 
jubiliejų iškilmingai paminėti, išrinko 
tam komitetą. Į komitetą pateko p. K. 
Stašys, kun. šamb. Viskantas, p. dir. M. 
Šikšnys, kun. K. Čibiras ir stud. K. Blažys. 
Komitetas nutarė per Jo Šv. Pijaus XI 
vardines, geguž. 12 d. surengti iškilmingą 
akademiją, tą pačią dieną šv. Mikalojaus 
bažnyčioje iškilmingas pamaldas, mušti 
popiežiui pasveikinimo telegramą ir, jei 
atsiras norinčių, sudaryti tikybinę išvyką 
į Rymą liepos m. pradžioje. Tie suma- 
nymai ir vykinami. 

Kad popiežiaus iškilmės suartintų 
mus dar labiau su mūsų ganytoju, kad 
mūsų katalikiški jausmai sustiprėtų ir 
mes pasiūgėtume per tuos metus Dievo 
malonėje ir dorovėje! O jo Sventenybę 
Popiežių Pijų XI telaiko mums sveiką ir 
laimingą Aukščiausis Viešpats dar ilgus, 
ilgus metu! 

A. R. 


— Alžiro laukuose pasirodė daug 
skėrių, kurie naikina pasėlius. Prancūzai 
prieš juos pavartojo 

Atsišaukimas. 


Svento Kazimiero D-jos Skyrius Svenčionyse Sekminėse rengia 


maldininkų išvyką Vilniun. Taip gi prašo prisidėti ir kitus 


venčio- 


nių apskrities Sv. Kazimiero Dr-jos skyrius. 


„Iš 
madieni 3 val, p. p. 


venčionėlių vykstame šeštadieni 7 val. vakarą. Grįžtame pir- 


Bilietus perkasi kiekvienas sau (kainuoja į abu galu 8 auks. 20 sk.) 


Pastaba: Vykstančių sąrašus skyrių valdybos privalo atsiųsti Švenčio- 
nių skyriaus valdybai ne vėliau kaip š.m. 15 dieną. 


Valdybos Pirmininkas V. SIEKŠTELĖ. 


Brangūs Tautiečiai! 


Nūsų brangios Tėvynės sūnūs, amžiais vergijos pančiuose vai- 
toję, atbunda ir, nors dar nedrąsiais žingsniais, žengia pirmyn. Glo- 
bėju sau pasirinko Lietuvos patroną, Karalaitį Šventą Kazimierą. Jo 
ir švenčiausios Motinos garbei isigijo gražią bažnytinę vėliavą. Bet 
jaunuomenė, skurdo supančiuota, nežiūrint gerų norų ir troškimų, 
už vėliavą dar neatsilygino — trūksta lėšų. Todel ji kreipiasi į vi- 
sus tautiečius su karščiausiu prašymu paremti aukomis, o kartu že- 
miau išvardytiems aukotojams Skyriaus Valdyba taria širdingiausį ačiū. 


Šv. Kazimiero Dr-jos Švenčionių Skyriaus Valdyba. 


Redakcijos prierašas: „Vilniaus Rytojus“ 


kartu su šiuo atsišaukimu 


yra gavęs iš to skyriaus pirmininko p. Šiekštelės ir aukavusių vėliavai įsi- 
gyti lapą su 212 pavardžių; iš lapo matyti, kad duosnūs aukotojai yra sudėję 
497 auks. 55 skatikus. Lapo del vietos stokos nededame. 


KORESPONDENCIJOS. 


Vilniaus-Trakų apskr. 


Noškūnai, Kaniavos vals. Skaitant 
korespondencijas griaudu darosi, kad iš 
mūsų apylinkės beveik nieko nerašoma. 
Atrodo, kad mes ištiesų gyvenime stovi 
vietoje. Tačiau yra kiek kitaip. Paskutiniu 
metu mūsų apylinkės lietuviai sukruto 
draugijų skyrius, išsirašydami 
laikraščius ir tt. "Balandžio mėn. 21 d. 
įvyko mūsų sodžiaus Šv. Kaz. D-jos 
skyriaus steigiamasis narių susirinkimas. 
Narių išsirašė 37, daugiausiai mergaitės. 
Nereikėtų atsilikti ir berniukams. Pirmi- 
ninku išrinkome Joną Latvį. Aa 


Pamerkys, Valkinykų vals. Balan- 
džio 28 dieną, š. m. vietinis Sv. Kazi- 
miero D-jos skyrius mokytojo p. Miknos 
padedamas, surengė vakarėlį. Vaidino 
„Ant bedugnės krašto“, pasakyta mono- 
logas, deklemacijos. 

is vakarėlis čia pirmas, ir todel 
rengėjus tenka pagirti, kad nemažai pa- 
sidarbavo. Viskas buvo atlikta gangerai. 
Laike pertraukų publika dainavo lietu- 
viškai. 

Po vaidinimo visi užtraukė tautos 
himną. Nors diena buvo lietinga, bet 
žiūrėtojų prisirinko pilnutėlis kluonas. 
Buvo bemaž visi šios parapijos liet. 
mokytojai ir aplinkinių kaimų jaunimas. 
Matėsi keletas - gelžkeliečių kurie net 
laike Liet. Himno nemalonėjo atsistoti 
arba nusiimti kepures. (Tai liūdymas jų 
kultūriškumo Red.). 

Tenka pagirti darbščias pamerkietes 
mergaites, kurios labai gražiais, margais, 
savo audiniais papuošdamos sceną, tie- 
siok žavėjo žiūrėtojus. Jaunimas šoko 
pasidalinęs į dvi vietas, nes vienoje tro- 
boję negalėjo sutilpti. Sokėjų tarpe ne- 
truko ir kepuriuočių su papirosais dan- 
tyse. Už tat reikia papeikti bernai iš kitų 
sodžių. Vietinis jaunimas tenka pagirti 
ir palinkėti, kad ateity vėl suruoštų pa- 
našių vakarėlių, 

Viešnia. 

Giraitė, Valkinykų vals. Mūsų so- 
džius per keletą metų, buvo lyg apmiręs. 
Bet įsikūrus šv. Kazimiero D-jos skyriui 
vėl atgijo, ir ėmėsi darbo. Pav. pareina 
18 egz. „Vilniaus Rytojaus“ ir „0 egz. 
„Jaunimo Draugo“. Skyrius taip pat 
daro kas mėnuo susirinkimus, ir ruošia 
vakarėlius. Balandžio m. 7 dieną su 
vaidino didelį veikalą „Aušros Sūnūs“. 
Nors giraitiečiai ir skubotai rengė šį 
vakarą, bet vaidintojai savo roles atliko 
gerai. Veikalas visiems žiūrėtojams darė 
nepaprasto įspūdžio. Kaip žmonių susi- 
pratimas didėja rodo ir tas pavyzdys, 


j 


kad mūsų skyrius pirmais metais turėjo 
tik 11 narių, © dabar 63. 

Ilgą laiką priklausėme prie ūkio 
ratelio Matuizose, bet kadangi tas ūkio 
ratelis nieko neveikia, tai nutarėme 
steigti ratelį savo sodžiuje. 

V—das. 


Švenčionių apskr. 


Kalninė, Melagėnų vals. Ilgai buvo- 
me apsnūdę ir manėme, kad paskęsime 
tamsumoje. Laimei betgi pradėjome šiaip 
taip krutėti ir nesenai įsteigėme Šv. Ka- 
zimiero Draugijos skyrių, kuris susyk 
įnešė bent kiek šviesos apsnudusian gy- 
veniman. Dabar jau turime išsirinkę val- 
dybą, turime ir knygynėlį, kuriame yra 
apie 100 egzempliorių knygų. Jomis jau- 
nimas noriai naudojasi. 

Lietų Vedėja, 


Ligūnai, Dūkšto vals. Bal mėn. 21 
d. buvo suruoštas viešas vakaras. Vai- 
dinta „Audra Giedroje“. Buvo numatyta 
monologų ir deklamacijų, bet susirgus 
artistui, neįvyko. Po to jaunimas žaidė 
ir šoko pritariant orkiestrui. kurį veda 
Dūkšto vargininkas p. P. Mikuckis. Gai- 
la tiktai, kad vakarėlyje matėsi ir girtų, 
kas gadino gerą įspūdį. 

Tą patį vaidinimą mūsų artistai pa- 
kartojo gegužės 5 d. Padisny. 

Tolimas. 


Krikonys, Melegėnų vals. Krikonių 
sodžiuje balandžio 21 Šv. Kazimiero 
skyriaus jaunimas surengė pirmą kartą 
vakarėlį. Vaidinta „Trys Mylimos“, pa- 
sakyta du manologai, jaunų mergaičių, 
pasirėdžiusių tautiniais rūbais, pasakyta 
keletas tautinio turinio eilių. Nors Kri- 
koniškiai pirmą kartą pasirodė scenoje, 
bet viskas nusėjo kuogeriausia: scena 
įtaisyta su skoniu: vytis, kilimas, tau- 
tiškom!s velėvomis papuošta, tvarka pa- 
vizdinga, pasirodo, kad viską galima pa- 
daryti, jei žmogus nori ir supranta, O 
Krikonių jaunimas kitados buvo garsus 
peštinėmis, šiandieną aprimo, šviečias 
ir kitus ragina šviestis. Vienas dalykas 
tik yra peiktinas: slaptes šinkavimas de- 
gtinės sodžiuje. Jaunime, vyk laukan 
tokias pardavėjas, nes jos tik tvir- 
kina tave ir tavo mažutėlius. 

arka. 


Breslavės apskr. 
Girdžiūnai, Rimšės vals. „Vilniaus 


Rytojaus“ Nr. 16 (22) tilpo korespon- 
dencija iš Girdžiūnų sodžiaus kur apsi- 


VILNIAUS RYTOJUS 


lenkta su teisybe, todel turim viešai pa- 
siaiškinti. Pas mus pereina ne 4 egz. 
„Vil. Ryt.“ bet 5 egz. „Vil. Ryt.“ ir 2 
egz. „J. D.“, knygas ir laikraščius no- 
riai skaitom, susirinkimuose kalbamės 
tik lietuviškai, ypatingai mėgstam lietu- 
viškas daineles, šokiuose nevartojam 
svetimų „kėleczkų“, ir tuo būdu tautinis 
ir kultūrinis susipratimas jaunime žen- 
gia pirmyn, nes žinome, kad gimtoji tė- 
vų kalba yra brangiausia Dievo dovana 
na. Dėka p. mokytojui L. Gaideliui istei- 
gus Birniūnuose Šv. Kaz. Dr. skyrių vi- 
si įsirašė nariais. a 
Zilvitis. 


Gardino apskr. 


Randamonys. Randamonių kaimas 
priklauso prie Druskininkų pašto, pašte 
nieko negalima išgauti be tam tikros 
knygos. Ta knyga buvo, bet per metus 
suplyšo, taigi žmonės pirko naują. Kar- 
tą beveik visi ūkininkai susirinko kaimo 
reikalais ir prie progos paprašė šalty- 
šiaus pasirašyti pašto knygoje; tas mū- 
sų „gerasis šaltyšius“ pareikalavo iš 
žmonių 7 auks.; žmones nesudėjo ir, 
žinoma, nesudės, — knygos ir neturi- 
me, 

Balandžio mėn. buvo atsivilkęs ne- 
žinia iš kur koks tai „daktarėlis“, kuris 
netik gydė bobutes, bet dar būrė iš kor- 
tų; mergaitės ir keli berniukai, bėgte 
bėgo pas jį burti, nešdami tai kiaušinių, 
tai paskutinį skatiką. Taip tas „daktarė- 
lis“ prabuvo visą savaitę. Tuo tarpu mū- 
sų „gerasis šaltyšius“ nė nepaklausė to 
„daktarėlio“, ar jis turi kokius doku- 
mentus ir kodel neužsimeldavo. 

Jaunimo Randomonyse yra daug, 
visi susispietę į Šv. Kazimiero D-jos 
skyrių. Toji draugija įkurta 1927 met., 
bet iki šių metų didelio gyvavimo nepa- 
rodė. Tik „Ryto“ atsiųstoji mokytoja pa- 


darė susirinkymą ¿ir skyrių šiek tiek 
sutvarkė. 
Turim knygynėlį, tik, gaila, mažą, 


vos 47 egzemplioriai; prašėme iš Cen- 
tro daugau, bet dar atsakymo negavom. 
Kadangi knygų turime nedaug, todel 
laikraščius skaitome beveik kiekvienas, 
„Vil.Ryt.“ 23, „J. D-go“ gauname 4 egz. 
ir „Zycie Ludu, 3; be to dar ateina 
keletas iš Amerikos. 
Juraukos Sūnus. 


Lydos apskr. 


Plikiai, Rodunės vals. Mūsų kai- 


mas nedidelis, apie25 ūkininkai, visi lie- 

tuviai. Dėka A. Gruodžio pasidarbavimui 
dar rusų laikais mokinome savo vaike- 
us lietuviškai. Bet dabar jau sunkiau: 
Jau penkti metai rekalaujame lietuviškos 
mokyklos, vienok mūsų reikalavimo val- 
džia nepatenkina. Jaunimas naudotis švie- 
sos žiburiu, įsteigė šįmet Sv. Kaz. Dr. 
skyrių, į kuri įsirašė 46 nariai. Per pir- 
mą susirinkimą nutarė įsisteigti knygy- 
nėlį, daryti paskaitas, lošti vakarėlius 
ir t. t. 

Tik laikraščių kiek permažokai pas 
mus skaitoma: 5 egz. „Vil. Ryt.“ ir 5 
„J. D.“ Bet tikimės, jog ateity pasitai- 


Sys. 
M. D. 
Suvalkų apskr. 


Žagariai, Beržnyko vals. (Kratoms 
nesimato galo). Balandžio 26 dieną at- 
ėjo iš valsčiaus, policijos pszodownikas 
su kitu policininku į Žagarius pas p. K. 
Babkevičių, pas kurį yra Sv. Kazimiero 
Draugijos Žagarų skyriaus knygynėlis, ir 
padarė kratą. Išvertę visas knygas, ypač 
ieškojo knygelių aprašančių ir liečiančių 
Vilnių, kurių pas mumis tokių visai ne- 
siranda, išrinkę, paėmė keliolika egzem- 
pliorių knygų, kuriose maž daug liečia 
Lietuvą. Paskum klausinėjo knygelių ar 
neturi liečiančių ir aprašinėjaučių apie 
Vilnių. Ką tai reikštų? 

Maximus, 


Red. Prierašas. Del tokio neleisti- 
no policijos elgėsio, skyriaus valdyba 
turi pranešti centrui, kuris savo ruožtu 
padarys atatinkamų žygių. 


Punskas, Seinių vals. Bal. mėn. 21 
d. Šv. Kazimiero D-jos skyriaus susi- 
rinkime, kuriame dalyvavo vietos var- 
goniniukas p. Cibulskis, sudaryta cho- 
ras. P. C. žadąs išmokyti chorą grąžių 
lietuviškų dainelių. Ba to jaunimas no- 
riai mokosi iš knygų deklamuoti eiles. 
Malonu, kad šiame kampelyje atgimsta 
lietuviškoji daina, kuri randa mylėtojų 
ypač jaunimo tarpe. 

Nep Akis. 


J 
Kraivenai, Andrejavo val. Vargas 
šitam sodžiuj, stovinčiam prie pat de- 
makracinės linijos. Dažnai lankosi gir- 
tieji kareiviai, gąsdindami žmones. Pav. 
Balandžio 25 d. atėję du girti kareiviai 
pas ūk. J. Misiukaičių. Pradėjus kibti 
ūkininkas vos pasprūko nuo girtųjų, O 
jie likę išgązdino sergančią jo žmoną. 
Tiesiog vargas su neprašytais svečiais. 


N. Akis. 


Nepriklausomoj Lietuvoj. 


Lietuvos šiaulių Sąjungos pirmininkas. 


Balandžio mėn. 27 d. Lietuvos Šiau- 
lių Sąjungos valdyba išsirinko šiems 
metams savo pirmininku p. Antaną ZŽmui- 
dzinavičių, P. Žmuidzinavičius yra žino- 
mas dailininkas-tapytojas, gyvenęs ilgus 
metus prieš karą ir po karo Vilniuje. 


Gegužės 1 d. Kaune. 


Iš tikrų šaltinių pranešama, kad ge- 
gužės 1 dieną Kaune demonstraciją mė- 
gino padaryti komunistai. Susirinkus žy- 
delių bandai, policija išvaikė suimdama 
40 asmenų, iš kurių 80 nuoš. žydų, — 
kiti svetimšaliai. 


Teroristų pasikėsinimai. 


Šio mėn. 2 d. Marijampolės krimi- 
nalinės policijosbutan buvo įmesta bom- 
ba. Sprogusi sunaikino buto dalį, bet 
aukų žmonėse nėra. Del tokių pasikar- 
totinų pasikesinimų policija ėmusi smar- 
kiau ieškoti teroristų ir šio mėn. 3 d. 
Trakų apskrity susekta teroristų banda, 
kuri ruošė pasikėsinimus. Už kiekvieną 
pazien B teroristai gaudavę 1200 do- 
erių. 

Iš kur tie pinigai eina, nesunku su- 
prasti. Policija iki šiol suėmė keletą te- 
roristinės bandos narių. 

Prie progos reikia pažymėti, kad 
išeinąs Vilniuje plačiai žinomas bėglių or- 
ganas „Pirmyn“ kiekviename beveik nu- 
meryje kviečia prie teroro Lietuvoje, 


patardamas šaudyti gyventojus, užiman- 
čius tą ar kitą valsiybinę vietą, Panašu- 
mas supuola. 

Juk ne paslaptis, kad ir nesenai su- 
imtieji Šiauliuose 4 teroristai priklauso 
prie emigrantų. Dabar, kaip praneša 
Lietuvos spauda, jie perduodamį karo 
lauko teismui ir jiems gresia mirties 
bausmė. 


Konsoliduojasi. 


Prieš keletą dienų buvęs „Lietuvos 
Zinių“ redaktorius p. P. Dailydė paskir- 
tas aukštuoju Užsienių Reikalų Ministe- 
rijos valdininku ir artimiausiu metu bū- 
siąs paskirtas Lietuvos atstovu Švedijoj. 
Šis žingsnis aiškiai parodė, kad Lietu- 
voje po truputį partijos konsoliduojasi, 
kas, žinoma, prisidės prie antagonizmų 
sumažėjimo. 


Jubiliejinis spaudos platinimo mėnuo. 


Vyriausias lietuvių spaudos atgavimo 
sukaktuvėms paminėti komitetas yra nu- 
taręs suruošti jubiliejinį spaudos plati- 
nimo mėnesį. Laikas nužiūrėta birže- 
lio mėn. 

Ar nevertetų kas panašu suorgani- 
zuoti ir Rytų Lietuvoje? 


Italijos ministeris Lietuvoje. 


Iš Kauno pranešama, kad artimiau- 
siu metu atvyksiąs Lietuvon Italijos Užs. 
Reikalų viceministeris Grandi. Bus tai 

užs. reikalų ministe- 
kuris pernai lankėsi 


revizitas Lietuvos 
riui Voldemarui, 
Ryme. 


D-ro J. Basanavičiaus auklėtinis, bul- 
garas p. Raičevas, Kaune. 


Balandžio m. 28 d. valstybės teatre 
įvyko pirmosios gastrolės tenoro P. Rai- 
čevo. Tai yra bulgaras, garsus. daini- 
ninkas; pasikalbėjime su spaudos atsto- 
vais pareiškė: 

— Dabar atvykau iš Paryžiaus, kur 
drauge su jūsų didžiuoju dainininku 
Kipru Petrausku dainavome Privatinėj 
Rusų Operoj. Naudodamasis liuosesnio 
laiko tarpu, atvykau į Kauną. 

Kalba nukrypsta aplink dainininko 
asmenį, 

Esu gimęs Bulgarijoj, Varnoj. Dai- 
navimo mokslus baigiau Maskvoje; ten 
su jūsų  daininku Kipru  Petraus- 
ku mokinomės vienu laiku ir mūsų de- 
biutai įvyko vienais metais. 

— Mes girdėjome, kad Jūs pažino- 
jote Dr. J. Basanavičių? 

— O, taip, ir labai gerai! Tai buvo 
mano tolimoj tėvynėj Bulgarijoj, Varnos 
mieste, Dr. J. Basanavičius gyveno tų 
pačių namų, kur ir mano tėvai gyveno, 
antrame aukšte. Tąsyk aš buvau mažas 
vaikas. Dr. J. Basanavičius mane auklė- 
jo. Tik jūsų Patrijarcho dėka aš po 
šiai dienai turiu laimės gyventi, nes jis 
mane savo rūpestingu gydymu nuo sun- 
kaus pleurito išgydė. Tam didžiam Lie- 
tuvos Vyrui dėkingumą nešiosiu savo 
širdy iki gyvenimo pabaigos. 

Atsisveikinant p. P. Raičevas parodė 


prieš savę padėtus šeimos atvaizdus: mi- 
rusios savo motinos, kuri su Dr. J. Ba- 
sanavičium buvusi artimoj pažintyį, žmo- 
nos ir sūnelio, kurie nudien gyvena Bul- 
garijoj. 


Lietuvos kryžių muziejus. 


Lietuvių Meno kūrėjų draugija yra 
nutariusi artimiausiu metu įsteigti Kau- 
ne Lietuvos kryžių muziejų. Tame mu- 
žiejuje bus dedama senieji Lietuvos kry- 
žiai, kurių esama Lietuvoje labai gražių. 


Lietuvos viešbutis Klaipėdoj. 


Geriausias ir didžiausias viešbutis 
Kaune „Lietuvos Viešbutis“ nesenai nu- 
pirko „Viktorijos“ viešbučio Klaipėdoj 
didesnę akcijų dalį. Tuo būdu didžiau- 
sias Klaipėdoje „Viktorijos“ viešbutis 
perėjo lietuvių rankosna. 


Puošia Lietuvą. 


„Lietuvai pagražinti Draugijos“ rū- 
pesniu pereitais metais Lietuvoje paso- 
dinta 30 tūkstančių medelių. Ta pati 
draugija šiemet, minint spaudos atgavi- 
mo 25 metų sukaktuves, nutarė šio 
mėn. 6—9 dienomis pasodinti daugybę 
„Spaudos medelių“, kurie primintų bū- 
siančioms kartoms laisvės atgavimą. 


Naujas gen. Plechavičiaus paskyrimas. 


Spaudos pranešimu, buvęs Lietuvos 
vyriausiojo štabo viršininkas gen. Ple- 
chavičius skiriamas Lietuvos karo at- 
stovu ltalijon. 


VIETOS KRONIKA. 


Dar tų betrūko. 


Lenkų spaudoj pasirodė žinių, kad 
dar šį mėnesį atvyksią Vilniun Lietuvos 
pirkliai ir pramonininkai užmegsti san- 
tykių su lenkų pirkliais. 

Kokie tie santykiai bus, jeigu nėra 
santykių tarp Lietuvos ir Lenkijos, žino 
tur būt tik biznieriškos pirklių galvos. 


Netikęs protestas prieš nekultūringą 
užpuolimą. 


Pereito mėnesio gale nuvykus lenkų 
operai į Vokiečių Sileziją Opolio mie- 
stan, kur ji rengėsi vaidinti, vokiečiai 
netik neprileido prie vaidinimo, bet dar 
gerokai lenkų artistus apdaužė ir sunai- 
kino atsivežtus muzikos instrumentus, 
Prieš tai lenkai įvairiose vietose rengia 
protesto mitingus, kuriuose labai aštriai 
kalbama ir pasmerkiama vokiečių elgė- 
sys. Sujudo protestuoti ir Vilniaus len- 
kai studentai. Pereitą sekmadienį keli 
šimtai stūdentų rėkaudami su orkiestru 
praėjo Mickevičiaus ir Didžiąja gatvė- 
mis, o atėję Vokiečių gatvėn užtėpliojo 
gatvės pavadinimą ir vietoj „Vokiečių“ 
gatvė, pripeckelino ant sienų angliais 
—„Opolio“ gatvė, 

Kaip matome nekultūringas buvo vo- 
kiečių pasielgimas, bet ne geresnis ir 
protestuojančių. 


Lėnkų šventė. 


Šiemet gegužės 3 d. Vilniaus lenkai 
šventė menkiau, negu kitais metais. Dau- 
giau buvo jaučiama oficijališkumo, o 
visai beveik nesimatė jokio žmonių ūpo 
pakėlimo. 


Bedarbės pasekos. 


Vilniuje bedarbių nestinga ir jų skai- 
čius, nežiūrint ir pavasario, vis dar di- 
dėja. Jų šelpimu rūpinasi ir Vilniaus 
magistratas. Kaip jis atlieka savo pa- 
reigas, galima spręsti iš tokio atsitiki- 
mo. Vienas bedarbių, besirūpindamas 
magistrate pašalpos, susikivirčijo su val- 
dininku ir, nieko nelaukdamas, taip 
smarkiai jj kirto, kad net išbiro du dan- 
tys. Bedarbis vyresniam magistrato val- 
dininkui pasakė: „palauk, ir tu gausi 
savo“, Tikrai, skurdas ir badas daug 
gali ir reikėtų ieškoti priemonių jų pa- 
šalinimui. Bet miesto tėvų galvos užim- 


tos paminklais Gdinėj, automobiliais, N. 
Lietuvos „emigrantų“ šelpimu; skurdo» 
mieste sumažinimas — jiems antraeilis 
dalykas. Jau dabar jie galvoja, kad rei- 
kia sumažinti darbininkų skaičius, nes 
prasideda namų statybos darbai. Sezo- 
nas tai prasideda, bet kur tie darbai? 


Tai bent broliavimasis. 


Kaip jau minėjome, lenkų šventėje 
šio mėn. 3 d. dalyvavo keli Latvijos 
atstovai. Pasirodo, kad jie atvažiavo ne 
patys gauti medalių, bet lenkams atvežė. 
Be aukštų kelių dešimtų medalių išda- 
lijimo, kaip praneša lenkų spauda, lat- 
vių delegacija atvežė 3000 medalių len- 
kų karininkams ir net kareiviams, 


Demarkacinės linijos gyventojų judė- 
jimas. 


Nuo šio mėn. 5 d. pradėjo veikti 
Lietuvos Lenkijos mažo susisiekimo su- 
tartis, sulig kurios demarkacinės linijos 
gyventojai turį savo dirbamosios žemės 
abiejose pusėse, gauna tam tikrus ūkio 
liūdymus, su kuriais turi teisę pereiti 
demarkacinę liniją. 


Mirė Apygardos Teismo vicepirminin- 
kas A. Owsianko. 


Pereitą pirmadienį netikėtai mirė 
Vilniaus Apygardos Teismo vicepirmi- 
ninkas A. Owsianko. Vielionis buvo ži- 
nomas visose gudų ir lietuvių politinė- 
se bylose. Jis pav. pirmininkavo teis- 
mui nuteisiant 1923 m. lietuvių gimna- 
zijos moksleivius ir pereitais metais gar- 
sioje gudų „Hramados“ byloje. 


Lietuviai kunigai į gudiškas parapijas. 


Šiomis dienomis Eišiškių vikaras 
kun. A. Gruodys tapo perkeltas į Selia- 
vičių parapiją, Slonimo apskritin. Tuo 
būdu Eišiškių parapijos lietuviai vėl pa- 
likti be lietuvio“ kunigo, kuris nukeltas 
į tolimąją Gudiją lenkinti gudų. 


Kiek Vilniuje žydų? 


Spaudos pranešimu, žydai patys su- 
skaitė, kiek jų yra Vilniuje. Pasiremda- 
ma meldavimosi biuro daviniais, žydų 
savivaldybė priskaito žydų Vilniuje dau- 
giau 53 tūkstančių. Tai tau ir Vilniaus 
lenkiškumas... 


Leidėjas ir Atsak. Redaktorius Julius Navikas. 


„VILNIAUS RYTOJUS 

Aukos. 
Nukentėjusiems del nederliaus. 


Liko: (žiūr. Viln. Ryt. 17 nr.) 357,75 
Gauta: U. Tartilaitė 10 auks., Zilie- 
nė 5 auks., A. Razukevičius 5 auks, 


Varšuvos Lietuviai: T. Pikunaitė 10 
auks., J. Darilavičius 10 auks., J. Virši- 
laitė 5 auks., V. Dabkevičiūtė 5 auks., 
Kačarauskienė 1 auks. 50 sk., S Briliū- 
tė 5 auks., M. Briliūtė 5 auks., P. Zi- 
gaitė 1 auks. 

Viso labo 42 auks. 50 Sk., 


A. Černiauskas 2,50 sk. 


Driškūnų sodžius: P. Baubinas 1 
auks., N. Ašmėga 1 auks., A. Baubinas 
1 auks., V. Kazėnas 1 auks., P. Gaspa- 
ravičus 50 sk., S. Ašmėga 50 sk., J. Jau- 
rienė 50 sk., M. Blaževičius 50 sk., J. 
Skusevičius 50 sk., 

Viso labo 6,50 sk., 


Čeporaitė 4 auks., kun. J. Stanke- 
vičius 45 auks., per „Zycie Ludu“ reda- 
kciją 160 auks., X. Y. 500 auks., kun. 
Budzilas 15 auks., V. Urbonas 20 auks., 
kun., K. Michnevičius iš Dulsko 10 auks., 
kun. Gailuš 10 auks., A. Liobis 5 auks., 
P. Gaidytė 3 auks., L. Antanavičiūtė 3 
auks., Z. Specius 2 auks, V. Vaicie- 
chauskas iš Varšuvos 10 auks., X. X. 1 
auks., B. Žižytė 10 a. 


Zagarų kaimas: P. Dabkevičius 3 
auks., K. Dabkevičius 2 auks., E. Dab- 
kevičienė 1 auks., B. Petruškevičius 1 
auks. 10 sk., S. Rakucevičius 30 sk. J. 
Jakubauckas 1 aus., J. Antanavičius 1 
auks., J. Vektaris 1 auks., J. Mociko- 
nis 1 a. A. Pševorckas 1 a., J. Brazin- 
skas 1 auks J. Pečiulauskas 1 auks, J. 
Rekucevičius*50 sk., O. Dabkevičiūtė 40 
sk., J. Pauliukonis 50 sk., P. Petruške- 
vičius 50 sk., K. Mikalickienė 50 sk., M. 
Kliūčnykas 50 sk., T. Jančiulis 50 sk.. 
A. Kuliešius 30 sk., M. Rudziūtė 30 sk., 
A. Ramanauskas 20 sk., V. Jakubauckas 
20 sk, A. Rakucevičius 20 sk., J. Vek- 
taris 20 sk., E. Kliūčnykienė 15 sk., V. 
Kmeliauckas 10 sk., A. Petruškevičius 1 
auks., P. Peciukonis 1 auks., B. Moci- 
konis 50 sk., J. Jasinskas 30 sk., S. 
Marcinkevičius 1 auks. 


Viso labo 23 auks. 25 Skua 


Kalesnykų, Pabaronės ir Videnių kai- 
mai per kun. kleboną Rudzį. Kun kle- 
bonas Rudzis 25 auks., kun. vikaras D. 
Pieška 15 a., K. Dringelis 2 auks., 30 
sk., J. Dringelis 2 auks., A. Budėnas 2 
auks., 70 sk., M. Stankevičienė 20 sk., 
A. Dringelis 1 auks., J. Dringelis 2 auks., 
V. Dringelis 2 auks., A. Dringelis 50 sk., 
A. Dringelis 1 auks., K. Dringelienė 50 
J. Dringelis 30 sk., P. Šalenga 40 sk., 
V. Parapijonavičius 50 sk, P. Lasau- 
skas 50 sk., E. Cironka 50 sk., A. Pe- 
trušis 50 sk., J. Miklušis 50 sk., J. Mor- 
tunas 50 sk., V. Kebėdzis 20 sk., A. Su- 
kackas 50 sk., J. Bartaška 50 sk., J. 
Lasauskas 50 sk., J. Sukackas 50 sk., 
P. Šalenga 50 sk., M. Barcis 10 sk., J. 
Šalenga 10 sk., P. Parapijonavičius 20 
sk., P. Petrušis 30 sk. 

Viso labo 61 auks. 85 Sk. 


Visa 1312 auks, 35 Sk., 


Iš jų nusiųsta: 


Palušės parapijon „22 150.00 
Maksimonių sodžiun . .... 64.00 
Sen. Daugeliškių sodžiun 25.00 
Lazdinių g La e ATD O00 
Miežionėlių 2 a. I 48100 
Reškutėnų | 12.00 
Erzveto d 200.00 

Visa 666.00 

Liko 646.35 


Bibliografija“ 


M. Stankevičiaus „Gera Kiaulė Ūki- 
ninkui Pinigas“. M. Šlapelienės Knygy- 
no leidinys. Vilnius, 1928 m. spausdin- 
ta „Rucho“ spaustuvėje. Kaina 2 auks. 
64 pusl. 

Yra tai naudinga kiekvienam ūkinin- 
kui knygelė, kurioje ras žinių apie kiau- 
lių auginimą. 


Redakcijos atsakymai. 


Korespondentui iš Linkmenų. Veltui 
Tamsta dejuoji, kad mokytojas nevi- 
suomet duoda vaikams riekelę duo- 
nos. Nejaugi Tamsta nežinai, kad tas 
maitinimas yra agitacija. ` 

Panaitei. Panele, kokia gi mūsų skai- 
tytojams bus nauda, Kai jie sužinos, 
kad to sodžiaus jaunimas vasario 10 
dieną šoko. „Tai seni laikai. 

Viską Žinančiam. Apie Tamstos 
sodžių korespondencja tilpo užpereitame 
numeryje. 

ZŽiogui. Kad ir kaip norėtum įdėti 
Tamstos korespondenciją,“ negalime, ne 
del mūsų kaltės. 

Miško Zuikeliui. Ne todel nede- 
dame Tamstos korespondencijų, kad 
nemėgtum Tamstos rašto, bet kad jose 
rašomi vien biaurūs dalykai. Štai kad 
ir dabar. Tamsta aprašai, kaip suėjęs 
jaunimas vieno ūkininko trobon pusigėrė 
ir susiskaldė galvas. Tai stačiai rašyti 
AB Tegu geriau apie Kozlapiškės, 

ižiūnų ir kitų sodžių jaunimo ištvirki- 
mą skaitytojai nežinos. 

Vilniečiui. Prašome nekreipti domės, 
ką vienas ten pasako, ir savo darbą tęs- 
kite; visiems juk nejtiksi. 

Maskoliui iš Zabalinių. Sunku jeigu 
taip yra, bet apie tai ir rašyt neverta. 

P. K. V. Netilps, O antra vertus 
Tamsta nepadavei nei valsčiaus, nei 
apskrities. 

Jonui. Nežinome ko Tamsta nori. 

Kaimynei. Labai norėjome įdėti iš to 
sodžiaus korespondenciją, bet negalėjo- 
me. Kas atsitiko per Kalėdas — apraši- 
nėti apie Sekmines, kaž kaip netinka. 


NYANYANYANYANYANYANYJNYANYAN VAN YANYANYANYAKYS 


Ateinantį sekmadienį, gegužės 12 dieną, 
19 valandą „Apollo“ salėje (Vilniuje, 
gatvė ul. Dąbrowskiego Nr. 5) 


Jo Šventenybės Popiežiaus Pijaus XI 


penkių dešimčių metų kunigavimo sukak- 
tuvėms pagerbti įvyks iškilminga 


AKADEMIJA 


šia programa: 

1. Akademijos atidarymas — Kun. 
Antanas Viskantas, Jo Šventenybės Šam- 
belionas; 

2. Lotyniškas 
„Tu es Petrus“, 

3. Paskaita: „Popiežiaus Pijus XI“ 
— Kun. Šambelionas A..Viskantas; 

4. Gounod'o „Ave Maria“ — P. Ma- 
rija Prancuzevičaite, P. Mikoša ir P. Ka- 
linauskis; 

5. Paskaita: „Popiežius Pijus XI ir 
Lietuvių Tauta“ — Konstantinas Stašys, 
Laikinojo Lietuvių Komiteto Pirmininkas; 

6. Giesmė: „Ateik Dvasia Švenčiau- 
sia“ — Choras, 


Popiežiaus himnas 


T. „Kilk dangun giesmė, jaus- 
minga“ 
8. Lietuviškas Popiežiaus himnas 


„Petro Laivas“. 

Įeinamuosius bilietus galima gauti 
pas 1) kunigą Šambelioną Antaną Vis- 
kantą, gatvė Portowa Nr. 10 b. 2, valan- 
dą 4-5 po pietų; 2) Šv. Kazimiero kny- 
gyne, Aušros Vartų gatvė Nr 12, nuo 
0 val; 3) „Apollo“ salėjie akademijos 
dieną su Akademijos rengiamojo Komi- 
teto narių rekomendacija; to komiteto 
nariai yra kun. Šambelionas A. Viskan- 
tas, P. Marcelinas Šikšnys, Lietuvių gim- 
nazijos Direktorius, P. Konstantinas Sta- 
šys, Laikinojo Lietuvių Komiteto Pir- 
mininkas, kun. Krištopas Čibiras, Šv. 
Mikalojaus bažnyčios klebonas. 


Lietuvių Draugijos „Ryto“ Skyriaus Val- 
dyba Adutiškyje šaukia visuotinį narių 
susirinkimą, kuris įvyks gegužės m. 26 d. 
Švenčionių gatvė Nr. 26, p. Stepono 
Buroko bute: 
Dienotvarkė: 

1) Susirinkimo atidarymas, 

2) Valdybos pranešimas, 

3) Revizijos Komisijos pranešimas, 

4) Valdybos rinkimai, 

5) Laisvieji sumanymai. 

Valdyba. 


„RUCH“ Spaustuvė, Totorių g. 


a mundi, sdinanaiiišiuis saijų 

